recursal/SuperWikiNEXT-32B huggingface dataset:
**মালবিকা কানন** (২৭ ডিসেম্বর   ১৯৩০ – ১৭ ফেব্রুয়ারি  ২০০৯) ছিলেন ভারতীয় শাস্ত্রীয় সংগীতের একজন খ্যাতনামা কণ্ঠশিল্পী।

জীবনী
-----

মালবিকার জন্ম ১৯৩০ খ্রিস্টাব্দের ২৭ ডিসেম্বর   বৃটিশ ভারতের অধুনা  উত্তর প্রদেশের  লখনউ-এ   তার পিতা সঙ্গীতশিল্পী  রবীন্দ্রলাল রায় ছিলেন  বিষ্ণু নারায়ণ ভাতখন্ডের শিষ্য। মালবিকা ছোটবেলাতেই বেশ কয়েক বছর ধরে পিতার কাছে  ধ্রুপদ, ধামার এবং খেয়াল প্রভৃতি গায়কী শৈলীতে অভ্যস্ত হন। এরপর শান্তিদেব ঘোষ এবং সুচিত্রা মিত্রের কাছে  রবীন্দ্রসঙ্গীতের শিক্ষা লাভ করেন। তিনি পিতার সঙ্গে দেশের নানান স্থানে সঙ্গীত সম্মেলনে উপস্থিত হন। পনের বৎসর বয়সে তিনি  অল ইন্ডিয়া রেডিওতে রামকলি রাগের উপর প্রথম সঙ্গীত পরিবেশন করেন। পরের বৎসরে তিনি মধ্য প্রদেশের তানসেন সংগীত সমারোহের অনুষ্ঠানে প্রথম মঞ্চে সঙ্গীত পরিবেশন করেন। 

মালবিকা যখন শান্তিনিকেতনের ছাত্রী ছিলেন, তখনই প্রখ্যাত সঙ্গীতশিল্পী অরকুট কান্নাভিরামের সঙ্গে আলাপ হয়। সেই আলাপেই তাদের বিবাহ হয় ১৯৫৮ খ্রিস্টাব্দের ২৮ ফেব্রুয়ারি কলকাতার মহারাষ্ট্র নিবাসে। সেখানে সানাই বাজিয়েছিলেন আলি আহমেদ হোসেন এবং যুগলবন্দিতে মেতে উঠেছিলেন ভীমসেন জোশী ও পাত্র  অরকুট কান্নাভিরাম স্বয়ং। তারা পরবর্তীতে কিরানা ঘরানার আদলে নতুন এক গায়কী শৈলী প্রস্তুত করেন। কানন মালবিকাকে ঠুমরি শেখান। তিনি ভজন গানে অত্যন্ত পারদর্শী ছিলেন। বহু রেডিও সঙ্গীত সম্মেলনে তিনি তা পরিবেশন করেন। আইটিসি সঙ্গীত রিসার্চ আকাদেমিতে যেখানে তার স্বামী এ টি কানন কর্মধারের ভূমিকায় ছিলেন, মালবিকা ১৯৭৯ খ্রিস্টাব্দের জুলাই মাস থেকে প্রশিক্ষক হিসাবে যোগ দেন এবং আকাদেমির বিশেষজ্ঞ কমিটির সদস্য হন। মালবিকা কানন ২০০৯ খ্রিস্টাব্দের ১৭ ফেব্রুয়ারি কলকাতায় প্রয়াত হন।

পুরস্কার
--------

মালবিকা কানন ১৯৯৫ খ্রিস্টাব্দে আইটিসি সঙ্গীত রিসার্চ আকাদেমি পুরস্কার লাভ করেন এবং ভারত সরকার  ১৯৯৯-২০০০ খ্রিস্টাব্দের সংগীত  নাটক অকাদেমি পুরস্কার প্রদান করে।

তথ্যসূত্র
---------

1. 1 2 3 4 5  "Vidushi Malabika Kanan passes away"। ITC Sangeet Research Academy। ১ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৬।
2. ↑  *The Illustrated Weekly of India*। Times of India। জুলাই ১৯৭৬।
3. ↑  *Sruti*। P.N. Sundaresan। ২০০১।
4. ↑  "খেলতে খেলতে খেয়ালে"। সংগ্রহের তারিখ ২০২২-০৪-০৯।
**ইশা বসন্ত জোশী** (জন্ম **ইশা বসন্ত মুকন্দ,** ছদ্মনাম **এশা জোশী**; ৩১ ডিসেম্বর ১৯০৮, মৃত্যু তারিখ ২০০৪ সালের পরে) একজন ভারতীয় প্রশাসনিক পরিষেবা কর্মকর্তা এবং কবি ছিলেন। তিনি এশা জোশী নামে বই প্রকাশ করেছিলেন। তিনিই প্রথম ভারতীয় যিনি ভারতের লক্ষ্ণৌতে "ব্রিটিশদের ঘাঁটি" লা মার্টিনিয়ার গার্লস হাই স্কুলে ভর্তি হন। তিনি ছিলেন ব্রিটিশ ভারতের প্রথম মহিলা ভারতীয় প্রশাসনিক পরিষেবা অফিসার।

প্রাথমিক জীবন এবং শিক্ষা
------------------------

ইশা জোশীর জন্ম ১৯০৮ সালের ৩১শে ডিসেম্বর। লখনউয়ের লা মার্টিনার গার্লস হাই স্কুলে পড়ার পর, তিনি ইসাবেলা থোবার্ন কলেজ এবং লখনউ বিশ্ববিদ্যালয়ে যান। বিশ্ববিদ্যালয়ে তিনি নিজের স্নাতকোত্তর ডিগ্রি অর্জন করেন। তিনি ব্রিটেনে উচ্চশিক্ষা গ্রহণ করেন এবং তারপর ভারতীয় প্রশাসনিক পরিষেবায় যোগ দেন।

কর্মজীবন
--------

স্বাধীন ভারতের প্রথম মহিলা আইএএস অফিসার, ইশা জোশীকে প্রথমে ম্যাজিস্ট্রেট এবং তারপর দিল্লিতে সহকারী কমিশনার হিসেবে নিয়োগ দেওয়া হয়েছিল। তিনি বিভিন্ন বিভাগে বরিষ্ঠ ও সম্মানজনক পদে অধিষ্ঠিত ছিলেন এবং ১৯৬৬ সাল পর্যন্ত জেলা গেজেটের কমিশনার এবং রাজ্য সম্পাদক ছিলেন। তিনি শিক্ষা মন্ত্রণালয়ে সিনিয়র পদে দায়িত্ব পালন করেন। ১৯৬৬ সালে চাকরি থেকে অবসর নেওয়ার আগে তিনি একটি পত্রিকা সম্পাদনা করেছিলেন। ইশা জোশী ভারতের একজন সরকারি কর্মচারী হিসেবে চাকরি করার পর একজন লেখক হিসেবে নিজের কর্মজীবনের পরবর্তী পর্ব শুরু করেন। তিনি ১৯৬৮ সালে এশা জোশী নামে বেশ কয়েকটি বই প্রকাশ করেছিলেন এবং সেইসাথে ১৯৬৮ সালে নিজের নামে বেরেলি সম্পর্কে একটি গেজেটিয়র (একটি ভৌগলিক সূচক বা অভিধান) প্রকাশ করেছিলেন।

তাঁর কবিতা তাঁর ছন্দের ব্যাপ্তি এবং "বিস্তৃত নারীবাদী উদ্দেশ্য" -র জন্য বিভিন্ন উৎস থেকে প্রশংসিত হয়েছিল।

ব্যক্তিগত জীবন
--------------

২০০৪ সালে, জানা গিয়েছিল যে, ৯৬ বছর বয়সী বিধবা ইশা জোশী লখনউয়ের কবির মার্গের একটি প্রাসাদে চাকরদের ঘরে থাকছেন এবং দূর সম্পর্কের আত্মীয়রা তাঁর দেখাশোনা করছে। গণ মাধ্যমে এই খবর প্রকাশ হওয়ার পর তাঁকে ভিতরে নিয়ে যাওয়া হয়। ২০১৬ সালে তাঁর একজন ভাইঝি জানিয়েছিলেন যে তিনি বেশ কয়েক বছর আগে মারা গেছেন।

প্রধান কাজ
----------

* ১৯৬৮ সালে *বেরেলি* গেজেটিয়র
* *দ্য জুয়েল ইন দ্য কেস এবং অন্যান্য গল্প* ,আইএসবিএন ৮১-৭১৮৯-৫৬৪-৬
* *স্পিনড্রিফট: কবিতা* ,আইএসবিএন ৮১-৭১৮৯-৫৬২-X, ১৯৯৪, রাইটার'স ওয়ার্কশপ
* *স্যাঙ্কচুয়ারি*, কবিতা, ১৯৮৭

তথ্যসূত্র
---------

1. 1 2 3 4  Uncivil Treatment Shahira Naim *The Tribune* 14 November 2004, Chandigarh, India accessed July 2007
2. 1 2 3 4 5 6  "Isha Basant Joshi"। *The Lucknow Observer* (ইংরেজি ভাষায়)। ২০১৭-০৫-৩১। সংগ্রহের তারিখ ২০২৩-০৬-১৮।
3. ↑  "Isha Basant Joshi". *The Lucknow Observer*. 31 May 2017. Retrieved 18 June 2023.
4. ↑  "Uttar Pradesh District Gazetteers: Bareilly"। *INDIAN CULTURE* (ইংরেজি ভাষায়)। সংগ্রহের তারিখ ২০২৩-০৬-২৩।
5. ↑  "Isha Basant Joshi". *The Lucknow Observer*. 31 May 2017. Retrieved 18 June 2023.
6. ↑  The Lucknow Observer January 2016
7. ↑  "Isha Basant Joshi". *The Lucknow Observer*. 31 May 2017. Retrieved 18 June 2023.
8. ↑  "Uttar Pradesh District Gazetteers: Bareilly, Year 1968 by srimati esha bhasanti joshi: Fine Hardcover (1968) | Gyan Books Pvt. Ltd."। *www.abebooks.co.uk* (ইংরেজি ভাষায়)। সংগ্রহের তারিখ ২০২৩-০৬-২৩।
9. 1 2  Esha Joshi at Alibris.com accessed July 2007
**আসকার দীঘি** ১৬৬৬ সালের ২৭ জানুয়ারি মোগলেরা আরাকানদের পরাজিত করে চাটিগাঁ দুর্গ দখল করেন। মোগলদের অনেক ফৌজদার ছিল। মোগলদের দ্বিতীয় ফৌজদার হলেন আস্কর খাঁ। আস্কর খাঁর আসল নাম ছিল আবদুল্লাহ বেগ। আর পূর্ণ নাম ছিল নবাব আস্কর খাঁ বজমে সানি। ১৬৬৯-১৬৭১ খ্রিষ্টাব্দ পর্যন্ত তিন বছর তিনি চট্টগ্রামের শাসনকর্তা ছিলেন। মোগল শাসনামলে এই দুর্গে ১০ হাজার সৈন্য বা ফৌজ থাকত। ফৌজদের জন্য পানি সরবরাহের সুবিধার্থে নবাব আস্কর খাঁ এই দীঘি খনন করান। এই ‘দীঘি’ নিয়ে অনেক কিংবদন্তি প্রচলিত আছে।

প্রায় সাড়ে ৪০০ বছরের ইতিহাস এই দীঘির। রহমতগঞ্জ মৌজার জামাল খান এলাকায় আসকার দীঘির অবস্থান। এই দীঘির নামেই এলাকাটি পরিচিত। প্রচলিত জনশ্রুতি থেকে জানা গেছে, প্রাচীনকালে চট্টগ্রাম ছিল জিন-পরি-অধ্যুষিত দেশ। পীর বদর শাহ এসে অলৌকিক চাটির (মাটির প্রদীপ) আলোর তেজের সাহায্যে জিন-পরি তাড়ান। সেই থেকে এই জনপদের নাম হয় চাটিগাঁ।

তথ্যসূত্র
---------

1. ↑  "চট্টগ্রাম মহানগরীর ঐতিহ্যবাহী জলাধারসমূহকে 'প্রতিবেশ সংকটাপন্ন এলাকা' ঘোষণা করা হোক"। *The Daily Sangram*। সংগ্রহের তারিখ ২০২৪-০২-০৯।
2. ↑  "শেষ পাতা | Jugantor | Most Popular Bangla News | Entertainment | Breaking News"। *Jugantor* (ইংরেজি ভাষায়)। সংগ্রহের তারিখ ২০২৪-০২-০৯।
**ইসমাত জাহান** (জন্ম ১৯৬০) ইউরোপীয় ইউনিয়নে অর্গানাইজেশন অব ইসলামিক কোঅপারেশন এর স্থায়ী পর্যবেক্ষক। ২০০৯ থেকে ২০১৬ সাল পর্যন্ত, তিনি বাংলাদেশের রাষ্ট্রদূত হিসেবে বেলজিয়াম লুক্সেমবার্গ, এবং ইউরোপীয়ান কমিউনিটিস-এ দায়িত্বপালন করেছেন এবং ২০০৭ থেকে ২০০৯ পর্যন্ত জাতিসংঘে বাংলাদেশের প্রথম স্থায়ী প্রতিনিধি হিসেবে নিযুক্ত ছিলেন।

শিক্ষা
------

বাংলাদেশ সিভিল সার্ভিস পরীক্ষায় উত্তীর্ণ হয়ে (পররাষ্ট্র বিষয়ক) ১৯৮২ সালে তিনি কূটনীতিক হিসেবে কর্মজীবন শুরু করেন, ঢাকা বিশ্ববিদ্যালয় থেকে তিনি অর্থনীতিতে অনার্স ও মাস্টার্স ডিগ্রি অর্জন করেন। পরে, তিনি ফ্লেচার স্কুল, ফ্লেচার স্কুল, টাফ্টস ইউনিভার্সিটি থেকে আইন এবং কূটনৈতিক বিষয়ে এম এ করেছেন, ক্রস নিবন্ধিত কোর্স নিয়ে মার্কিন যুক্তরাষ্ট্রের হার্ভার্ড ইউনিভার্সিটিতে কাজ করেছেন। তিনি যুক্তরাষ্ট্রের জর্জটাউন বিশ্ববিদ্যালয়ের স্কুল অব ফরেন সার্ভিসের ফেলোও ছিলেন।

কূটনৈতিক কর্মজীবন
-----------------

তার কূটনৈতিক কর্মজীবনে, **ইসমাত জাহান** বাংলাদেশের পররাষ্ট্র মন্ত্রণালয়ের পাশাপাশি নিউইয়র্ক সিটি, জেনেভা, এবং নয়া দিল্লিতে বাংলাদেশের বিদেশে স্থায়ী মিশনসমূহে দায়িত্ব পালন করেছিলেন। ২০০৫-২০০৭ পর্যন্ত তিনি নেদারল্যান্ডসে বাংলাদেশের রাষ্ট্রদূত হিসেবে নিযুক্ত ছিলেন।

নেদারল্যান্ডসের রাষ্ট্রদূত হিসেবে তার নিয়োগের পূর্বে, তিনি মহাপরিচালক হিসেবে দায়িত্ব পালন করেন আন্তর্জাতিক সংস্থা, জাতিসংঘ-এর এবং বাংলাদেশের পররাষ্ট্র মন্ত্রণালয়ের বহু-বৈদেশিক অর্থনৈতিক বিষয়ক উইংস এর।

জুলাই ২০১৬-এ, তিনি ইউরোপিয়ান ইউনিয়নে ওআইসি-এর স্থায়ী পর্যবেক্ষক মিশন প্রধান হিসাবে নিযুক্ত হন।

বিবাহ
-----

তিনি নেদারল্যান্ডস এর অধিবাসী ইউনিভার্সিটি ক্যাথলিক ডি লোভেন, বেলজিয়াম এর আরবি ভাষার অধ্যাপক জোহানেস ডেঞ্জ হিজারকে বিয়ে করেন। তার এই বিয়ে ছিল প্রথমবারের মত একজন বাংলাদেশী কূটনীতিকের সাথে এক অ-বাংলাদেশী নাগরিকের বিয়ে।

তথ্যসূত্র
---------

1. ↑  A Directory of World Leaders & Cabinet Members of Foreign Governments: 2008
2. ↑  Ismat Jahan appointed Permanent Representative, Permanent Mission of ... United News of Bangladesh - May 14, 2007
3. ↑  "Bangladesh diplomat Ismat Jahan to lead OIC in European Union"। bdnews। ২৭ জুন ২০১৬। ৬ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২ মে ২০১৯।
Euripides
**ইউরিপিদেস**: (জন্ম আনু. ৪৮৪ খ্রিস্টপূর্ব, এথেন্স [গ্রীস] - মৃত্যু ৪০৬, মেসিডোনিয়া) তিনি প্রসিদ্ধ গ্রিক ধ্রুপদী নাট্যকার। ইউরিপিদেসের পিতা মনেসারকুস এবং মাতা ক্লিটো। পিতা মনেসারকুস পুত্রকে সুশিক্ষাদানে মনোযোগী ছিলেন।ইউরিপিদিস মাত্র আঠারো বছর বয়সে নাটক রচনায় ব্রতী হন। গ্রিক বার্ষিক নাট্যোৎসবে অভিনয়ের জন্য মনোনীত হয় তার নাটক। তার ঘনিষ্ট বন্ধুদের মধ্যে ছিলেন প্রসিদ্ধ দার্শনিক অ্যানাক্সাগোরাস, প্রোতাগোরাস,সক্রাতেস এবং তরুন ও প্রতিভাবান রাজনীতিবিদ অ্যালকিবিয়াডিস। তিনি গ্রিক পৌরানিক কাহিনীর প্রেক্ষাপটে সমকালীন রাজনীতি উত্থান-পতনের ব্যাপক ভাঙ্গা গড়া এবং নতুন জীবনদর্শনকে তুলে এনেছিলেন। ধর্মিয় বিশ্বাস, রাজনৈতিক ভিন্ন মতবাদ এবং যুক্তিবাদীতার কারণে ইউরোপিদেস শেষজীবনে এথেন্স অবস্থান করতে পারেন নি। তিনি মেডোনিয়ার রাজা আর্কেলাউসের আমন্ত্রনে মেসিডোনিয়ায় গমন করেন। পরে এই মেসিডোনিয়ায় ৪০৬ খ্রীষ্টপূর্বাব্দে, তিনি মৃত্যুবরণ করেন। ইউরোপিদেস ৯২ টি নাটক লিখেছেন বলে জানা যায়। কিন্ত এর মধ্যে পাওয়া গেছে মাত্র ১৯ টি নাটক। তার আলোচিত নাটক ওরেস্তেস ।

তথ্যসূত্র
---------

1. ↑  "Euripides | Ancient Greek Tragedy & Plays | Britannica"। *www.britannica.com* (ইংরেজি ভাষায়)। ২০২৪-০১-১৯। সংগ্রহের তারিখ ২০২৪-০২-০৯।
**উইদাদ অ্যাথলেটিক ক্লাব** (আরবি: نادي الوداد الرياضي, আরবি উচ্চারণ: [naːdiː‿l.wydaːd arrːiyːadˤiː], ইংরেজি: Wydad AC; সাধারণত **উইদাদ এসি** এবং সংক্ষেপে **উইদাদ** নামে পরিচিত) হচ্ছে কাসাব্লাঙ্কা ভিত্তিক একটি মরক্কী পেশাদার ফুটবল ক্লাব। এই ক্লাবটি বর্তমানে মরক্কোর শীর্ষ স্তরের স্তরের ফুটবল লিগ বুতুলাহে প্রতিযোগিতা করে। এই ক্লাবটি ১৯৩৭ সালের ৮ই মে তারিখে প্রতিষ্ঠিত হয়েছে। ৪৫,০০০ ধারণক্ষমতাবিশিষ্ট পঞ্চম মুহাম্মদ স্টেডিয়ামে *উইদাদুল উম্মাহ* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন তিউনিশীয় সাবেক ফুটবল খেলোয়াড় মাহদি নাফতি এবং সভাপতির দায়িত্ব পালন করছেন সাইদ নাসিরি। বর্তমানে মরক্কী মধ্যমাঠের খেলোয়াড় ইয়াহিয়া জাবরান এই ক্লাবের অধিনায়কের দায়িত্ব পালন করছেন। উইদাদ হচ্ছে বুতুলাহের বর্তমান চ্যাম্পিয়ন, যারা ২০২১–২২ মৌসুমে ক্লাবের ইতিহাসে ২২তম বারের মতো শিরোপা জয়লাভ করেছিল।

ঘরোয়া ফুটবলে, উইদাদ এপর্যন্ত ৩১টি শিরোপা জয়লাভ করেছে; যার মধ্যে বাইশটি বুতুলাহ এবং নয়টি মরক্কী থ্রোন কাপ রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে তিনটি ক্যাফ চ্যাম্পিয়নস লিগ, একটি আফ্রিকান কাপ উইনার্স কাপ এবং একটি ক্যাফ সুপার কাপ শিরোপা রয়েছে। ওয়ালিদ আল কার্তি, আয়মান আল হাসুনি, সালাহউদ্দিন সাইদি, ফ্রাবিস ওন্দামা এবং আইয়ুব আল কাবির মতো খেলোয়াড়গণ উইদাদের জার্সি গায়ে মাঠ কাঁপিয়েছেন।

ক্লাবটির রাজার সাথে প্রতিদ্বন্দ্বিতা রয়েছে, যার নাম কাসাব্লাঙ্কা ডার্বি। এছাড়াও উইদাদের রয়্যাল আর্মড ফোর্সেসের সাথেও প্রতিদ্বন্দ্বিতা রয়েছে। ফুটবলের পাশাপাশি ক্লাবটির অন্যান্য বিভাগ বাস্কেটবল, হ্যান্ডবল, ফিল্ড হকি, সাইকেল স্পোর্টস, ভলিবল এবং রাগবিতেও প্রতিযোগিতা করে।

ইতিহাস
------

ক্লাব প্রতিষ্ঠার প্রায় ১৯ বছর পর, ১৯৫৬–৫৭ মৌসুমে উইদাদ প্রথমবারের মতো মরক্কোর পেশাদার ফুটবলের শীর্ষ স্তর বুতুলাহে অংশগ্রহণ করতে সক্ষম হয়েছিল। ১৯৫৬–৫৭ বুতুলাহে উইদাদ ১৮টি জয় এবং ৭টি ড্রয়ে সর্বমোট ৭৩ পয়েন্ট অর্জন করে পয়েন্ট তালিকায় ১ম স্থান অধিকার করে প্রথম ক্লাব হিসেবে বুতুলাহের শিরোপা জয়লাভ করেছিল।

তথ্যসূত্র
---------

1. ↑  "Casablanca, more than a movie"। *FIFA.com*। Fédération Internationale de Football Association। ২০১২-০১-১৩। ২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০২২-০২-২৭।
2. ↑  "History | Wydad Athletic Club"। *wac.ma*। ২০১৬-০৩-১৭। ২০১৬-০৩-১৭ তারিখে মূল থেকে আর্কাইভ করা। সংগ্রহের তারিখ ২০২২-০৫-০৮।
3. ↑
4. ↑
5. ↑
6. ↑
7. ↑  "The Casablanca Derby: the world's best atmosphere!"। *www.copa90.com* (ইংরেজি ভাষায়)। ৫ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ২০২২-০২-২৭।
8. ↑  "كلاسيكو المغرب.. تاريخ من الصراع بين الكبار"। *كووورة*। ২০২০-০৫-০৪। ৫ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ২০২২-০২-২৭।
9. ↑  "كووورة: الموقع العربي الرياضي الأول"। *www.kooora.com*। ৩০ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ২০২২-০৪-৩০।
10. ↑  "كووورة: الموقع العربي الرياضي الأول"। *www.kooora.com*। ৩০ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ২০২২-০৪-৩০।
11. ↑

বহিঃসংযোগ
---------


উইকিমিডিয়া কমন্সে **উইদাদ অ্যাথলেটিক ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট (ইংরেজি)
**একাত্তরের চিঠি** ১৯৭১ সালে বাংলাদেশের মুক্তিযুদ্ধ চলাকালে লেখা ৮৬টি চিঠির একটি সংকলন। দৈনিক প্রথম আলো ও গ্রামীণফোনের উদ্যোগে চিঠিগুলো সংগ্রহ করা হয়। সংকলনটি প্রথম প্রকাশিত হয় চৈত্র ১৪১৫, মার্চ ২০০৯ এ। ইতিহাসবিদ অধ্যাপক সালাউদ্দীন আহমদ ছিলেন সম্পাদনা পরিষদের সভাপতি। এছাড়া সম্পাদনা পরিষদের অন্যান্য সদস্যবৃন্দ হলেন- মেজর জেনারেল (অব.) আমিন আহম্মেদ চৌধুরী, রশীদ হায়দার, সেলিনা হোসেন এবংনাসির উদ্দীন ইউসুফ। কমিটিকে সহায়তা করেন সাজ্জাদ শরিফ, সাইফুল আজিম প্রমুখ। এছাড়া প্রথম **একাত্তরের চিঠি** সংগ্রহ করার ধারণা পোষণ করেন আমিনুল আকরাম।

একাত্তরের চিঠি গ্রন্থটি প্রকাশিত হয় **প্রথমা প্রকাশন** থেকে। কাইয়ুম চৌধুরী এর প্রচ্ছদ তৈরি করেন। গ্রন্থটি অলংকরণ করেন অশোক কর্মকার। সম্পাদনা পরিষদের পক্ষে এর ভূমিকা লেখেন সাহিত্যিক রশীদ হায়দার।

একাত্তরের চিঠির প্রথম চিঠির লেখক শহীদ কাজী নূরুন্নবী। চিঠি লেখার সময়কাল ও স্থান-২৯শে মার্চ/রাজশাহী '৭১। ১৯৭১ সালে রাজশাহী মেডিকেল কলেজের শেষ বর্ষের ছাত্র এবং কলেজ
ছাত্রলীগের সভাপতি ছিলেন। মুক্তিযুদ্ধকালে মুজিব বাহিনীর রাজশাহীর প্রধান ছিলেন। ১ অক্টোবর ১৯৭১ তাঁকে পাকিস্তানি বাহিনী আটক করে শহীদ শামসুজ্জোহা হলে নিয়ে যায়। তাঁর আর খোঁজ পাওয়া যায়নি। গ্রন্থটির সর্বশেষ চিঠিটি লেখক মুক্তিযোদ্ধা নিতাইলাল হোড়। চিঠির প্রাপক অ্যাডভোকেট এম এ সামাদ, তিনি ২০০৭ সালে মৃত্যুবরণ করেন। তাঁরই ছেলে জয়েনউদ্দিন মাহমুদ চিঠিটি পাঠিয়েছেন।

বিষয়বস্তু
----------

**একাত্তরের চিঠির** বেশির ভাগ চিঠি মাকে লেখা। চিঠিগুলো পড়ে মনে হয়, 'মা'র ও 'স্বদেশ' যেন একই শব্দ, সমার্থক।

* ১ সংখ্যক চিঠিতে চিঠি লেখক শহীদ কাজী নূরুন্নবী তাঁর মাকে চিঠি লিখেছেন বাবলু নামে। এই চিঠিতে রাজ‌শাহীতে মুক্তিযুদ্ধ চলাকালীন পাকিস্তানি সেনাবাহিনী এবং পুলিশ বাহিনীর সম্মুখ যুদ্ধের বর্ণনা রয়েছে, যেখানে মুক্তিবাহিনীর বিপর্যয় তুলে ধরা হয়েছে। তবুও বাংলার দামাল ছেলেরা পরাজয়ের পরিবর্তে গৌরবের মৃত্যুই গ্রহণ করতে চায়।
* ২ সংখ্যক চিঠিতে মুক্তিযোদ্ধা এ বি এম মাহবুবুর রহমানের উক্তি: "তবে যেদিন মা-বোনের ইজ্জতের প্রতিশোধ এবং এই মাতৃভূমি সোনার বাংলাকে শত্রুমুক্ত করতে পারবো, সেদিন তোমার ছেলে তোমার কোলে ফিরে আসবে।" এছাড়া এই চিঠিতে ৮ নম্বর সেক্টর কমান্ডার মেজর জলিলের তত্ত্বাবধানে ট্রেনিংএর উল্লেখ আছে।
* ৩ সংখ্যক চিঠিতে নৌ কমান্ডো জিন্নাত আলী খানের কণ্ঠে ধ্বনিত হয়েছে মাতৃভূমির প্রতি অকুণ্ঠ ভালোবাসা। "আপনার সম্মান রক্ষা করতে গিয়ে যদি আপনার এই নগন্য ছেলের রক্তে রাজপথ রঞ্জিত হয়, সে রক্ত ইতিহাসের পাতায় সাক্ষ্য দেবে যে বাঙালি এখনো মাতৃভূমি রক্ষা করতে নিজের জীবন পর্যন্ত বুলেটের সামনে পেতে দিতে দ্বিধা বোধ করে না।"

তথ্যসূত্র
---------

1. ↑  "প্রেরক–প্রাপকের রক্তে রচিত কথামালা"। *প্রথম আলো*। সংগ্রহের তারিখ ২১ জানুয়ারি ২০২১।
**উট** বা উষ্ট্র কুঁজ-বিশিষ্ট একটি চতুষ্পদ প্রাণী।

উটের পূর্বপুরুষেরা সম্ভবতঃ উত্তর আমেরিকায় আবির্ভূত হয়। পরে একভাগ বেরিং প্রণালী পার হয়ে এশিয়া ও উত্তর আফ্রিকায় চলে যায়, যাদের উত্তরসূরী হল ড্রোমেডারী ও ব্যাক্ট্রীয়ান উট। মরুভূমিতে বহুযুগ বাস করার ফলে আজ উট *মরুভূমির জাহাজ* হয়ে সহিষ্ণুতার প্রতীক। অন্য একভাগ চলে যায় দক্ষিণ আমেরিকায় যাদের উত্তরসূরী লামা(llama) ও ভিকুন্যা (Vicugna)। আলপাকা সম্ভবতঃ ভিকুন্যার গৃহপালিত বংশধর।

উটের পায়েও গরুর মত চেরা খুর। কিন্তু উটের পায়ের তলায় নরম প্যাড আছে যা গরুর নেই। গরুর মত উটও রোমন্থন করে বা জাবর কাটে। কিন্তু সাধারণ রোমন্থনকারীদের মতো চার কক্ষ-বিশিষ্ট পাকস্থলির বদলে উটের পাকস্থলি তিন কক্ষ-বিশিষ্ট। তাই অনেকে এদের *ছদ্ম রোমন্থক* বলেন।

ড্রোমেডারী উটের একটা কুঁজ থাকে আর ব্যাকট্রীয়ান উটের থাকে দুটো। যখন উট ভালোকরে খেতে পায় তখন এর কুঁজ চর্বিতে ভর্তি হয়ে শক্ত টানটান অবস্থায় থাকে। যখন উট অভুক্ত অবস্থায় অনেকদিন থাকে তখন চর্বির অনেকটাই শক্তি উৎপাদনে ক্ষয় হয়ে যায় আর এর কুঁজ নরম থলথলে হয়ে যায়।

মরুভূমিবাসী মানুষরা গরু-ছাগলের বদলে উট পালন করে। উট তাদের মালপত্র বয়, গাড়ি টানে। গৃহপালিত উটের মাংস ও দুধ খাওয়া হয়। ঘোড়ার মত উটের পিঠে দৌড় ও অন্যান্য বিনোদন খুবই উপভোগ্য।

চিত্রশালা
---------

* 
* 
* 
* 
* 
* এটি একটি উট যা জয়সালমার মরু উত্সবে সঞ্চালন করছিল।এটি একটি উট যা জয়সালমার মরু উত্সবে সঞ্চালন করছিল।

তথ্যসূত্র
---------

1. ↑  "Camelus gigas"। *ZipcodeZoo*। BayScience Foundation, Inc। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৩।
2. ↑  Worboys, Graeme L.; Francis, Wendy L.; Lockwood, Michael (৩০ মার্চ ২০১০)। *Connectivity Conservation Management: A Global Guide*। Earthscan। পৃষ্ঠা 142। আইএসবিএন 9781844076048।
3. ↑  Falconer, Hugh (১৮৬৮)। *Palæontological Memoirs and Notes of the Late Hugh Falconer: Fauna antiqua sivalensis*। R. Hardwicke। পৃষ্ঠা 231।
এলেফথেরিওস ভেনিজেলোস
**এলিথেরিয়াস কিরিয়াকু ভেনিজেলোস** (২৩ আগস্ট ১৮৬৪- ১৮ মার্চ ১৯৩৬) তার পুরো নাম ইলেফথেরিয়াস ক্রিয়াকুউ ভেনিজেলোস ।তিনি ছিলেন গ্রিক আইনজীবী, আইনজ্ঞ, রাজনীতিবিদ ও ৯৩তম প্রধানমন্ত্রী । গ্রিসের প্রসারণ এবং উদার-গণতান্ত্রিক নীতি প্রচারে অবদানের জন্য তিনি বিখ্যাত ছিলেন । লিবারেল পার্টির নেতা হিসাবে তিনি গ্রিসের প্রধানমন্ত্রী হিসাবে ৮বার নির্বাচিত হয়েছেন । ১৯১০ থেকে ১৯২০ পর্যন্ত এবং ১৯২৮ থেকে ১৯৩৩ সাল পর্যন্ত দায়িত্ব পালন করেছিলেন। গ্রিসের অভ্যন্তরীণ ও বাহ্যিক বিষয়ে ভেনিজেলোসের কৃতিত্ব জন্য তাকে "আধুনিক গ্রীস এর নির্মাতা" হিসাবে আখ্যা দেওয়া হয় এবং এখনও এটি "এথনার্ক" নামে বহুল পরিচিত।

আন্তর্জাতিক অঙ্গনে তার প্রথম প্রবেশটি ছিল ক্রিটান রাজ্যের স্বায়ত্তশাসনে তার গুরুত্বপূর্ণ ভূমিকার জন্য এবং পরবর্তীতে গ্রীসের সাথে ক্রিটের মিলনে। তারপর তিনি রাজনৈতিক অচলাবস্থার সমাধানের জন্য গ্রিসে আমন্ত্রিত হয়েছিলেন এবং দেশের প্রধানমন্ত্রী হয়েছিলেন। তিনি কেবল সাংবিধানিক এবং অর্থনৈতিক সংস্কারই শুরু করেন নি যা গ্রীক সমাজের আধুনিকায়নের ভিত্তি স্থাপন করেছিল, বরং ভবিষ্যত সংঘাতের প্রস্তুতিতে সেনাবাহিনী ও নৌবাহিনী উভয়ই পুনর্গঠিত করেছিলেন। ১৯২১-১৯১৩ সালের বলকান যুদ্ধের আগে ভেনিজেলোসের ভূমিকা গ্রীককে অটোমান সাম্রাজ্যের বিরুদ্ধে বলকান রাজ্যের একটি জোট বাল্কান লীগে প্রবেশ করতে সহায়তা করেছিল। তার কূটনৈতিক দক্ষতার মাধ্যমে গ্রীস ম্যাসেডোনিয়া, এপিরাস এবং বেশিরভাগ এজিয়ান দ্বীপপুঞ্জের মুক্তির সাথে সাথে অঞ্চল ও জনসংখ্যা দ্বিগুণ করেছেন।

প্রথম বিশ্বযুদ্ধে (১৯১৪-১৯১৮) তিনি গ্রিসকে মিত্রবাহিনীকে পাশে নিয়ে এসেছিলেন এবং গ্রীক সীমানা আরও প্রসারিত করেছিলেন। যাইহোক, তার মিত্র সমর্থিত বিদেশি নীতি তাকে গ্রিসের কনস্টান্টাইনের সাথে সরাসরি বিরোধ ডেকে এনেছিল, যার ফলে জাতীয় ধর্মবিরোধ হয়েছিল। রাজতন্ত্রবাদী এবং ভেনিজিলিস্টদের মধ্যে জনগণকে মেরুবাদিত করে তুলে ধরে এবং দুই গোষ্ঠীর মধ্যে ক্ষমতার লড়াইয়ে কয়েক দশক ধরে গ্রিসের রাজনৈতিক ও সামাজিক জীবনকে প্রভাবিত করেছিল।। মিত্র জয়ের পরে বিশেষত আনাতোলিয়ায় মেগালি ধারণা উপলব্ধি করার সময় ,ভেনিজেলোস নতুন অঞ্চলগুলি সুরক্ষা অর্জন করেছিল । তার সাফল্য সত্ত্বেও, তিনি ১৯২০ সালের সাধারণ নির্বাচনে পরাজিত হন, যা গ্রিক-তুর্কি যুদ্ধে (১৯১৯-১৯২২) শেষ পর্যন্ত গ্রীক পরাজয়ের জন্য অবদান রেখেছিল। ভেনিজেলোস, স্ব-আরোপিত নির্বাসনের মধ্য দিয়ে লসান চুক্তি স্বাক্ষরিত হয়েছিল এবং গ্রিস ও তুরস্কের মধ্যে পারস্পরিক জনগণের বিনিময়ের চুক্তি হয়েছিল।

তথ্যসূত্র
---------

1. ↑  "Eleuthérios Venizélos | Greek Statesman & Nationalist | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৪-০২-১০।
**শঙ্কর প্রসাদ দত্ত** একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি ত্রিপুরা বিধানসভায় একবার বিধায়ক ও ভারতীয় লোকসভায় একবার লোকসভা সদস্য হিসেবে নির্বাচিত হয়েছেন।

জীবনী
-----

শঙ্কর প্রসাদ দত্ত ১৯৫৭ সালের ১৮ আগস্ট ভারতের ত্রিপুরার আগরতলায় জন্মগ্রহণ করেন। তার বাবার নাম সুধীর কুমার দত্ত ও মায়ের নাম বিজন বাসিনী দত্ত। শঙ্কর প্রসাদ দত্ত মহারাষ্ট্রের মারাঠাওয়াড়া বিশ্ববিদ্যালয়ে পড়াশোনা করেছেন। ১৯৯২ সালের ১ জুন তিনি কৃষ্ণা রক্ষিতের সাথে বিবাহবন্ধনে আবদ্ধ হন। তাদের একটি কন্যাসন্তান আছে।

শঙ্কর প্রসাদ দত্ত ২০০৮ সালে ত্রিপুরা বিধানসভা নির্বাচনে বারজালা বিধানসভা কেন্দ্রের বিধায়ক হিসেবে নির্বাচিত হন। এরপর ২০১৪ সালে অনুষ্ঠিত ষোড়শ লোকসভা নির্বাচনে তিনি ত্রিপুরা পশ্চিম লোকসভা কেন্দ্র থেকে লোকসভা সদস্য হিসেবে নির্বাচিত হন।

তথ্যসূত্র
---------

1. 1 2  "Members Bioprofile"। *www.loksabhaph.nic.in*। সংগ্রহের তারিখ ২২ আগস্ট ২০১৯।
2. ↑  "List of Winners in Tripura 2008"। *www.myneta.info*। সংগ্রহের তারিখ ২২ আগস্ট ২০১৯।
3. ↑  "List of Winners in Loksabha 2014"। *www.myneta.info*। সংগ্রহের তারিখ ২২ আগস্ট ২০১৯।
**শেখ হাসান আরিফ** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

প্রারম্ভিক জীবন
---------------

আরিফের ১৯৬৮ সালের ২০ এপ্রিল জন্মগ্রহণ করেন। তাঁর বাবার নাম ফয়জুর রহমান এবং মার নাম হোসনে আরা বেগম (মৃত্যু ৮ই জুলাই ২০২৩, চট্টগ্রামের এভারকেয়ার হাসপাতালে)। তিনি চট্টগ্রাম বিশ্ববিদ্যালয় থেকে আইনে স্নাতক ও এমএসএস ডিগ্রি অর্জন করেন। তিনি উলভারহ্যাম্পটন বিশ্ববিদ্যালয় থেকে দ্বিতীয়বার আইন ডিগ্রি সম্পন্ন করেন।

কর্মজীবন
--------

আরিফ ১৯৯৫ সালের ১২ অক্টোবর জেলা আদালতের আইনজীবী হন। 

আরিফ ১৮ জানুয়ারি ১৯৯৮ সালে বাংলাদেশ সুপ্রিম কোর্টের হাইকোর্ট বিভাগের আইনজীবী হন। 

এরপর তিনি ২০১০ সালের ১৮ এপ্রিল বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারপতি নিযুক্ত হন। 

২০১১ সালের জানুয়ারিতে আরিফ এবং বিচারপতি মোঃ ইমান আলী একটি রায় জারি করেন। এই রায়ে বাংলাদেশের সকল শিক্ষা প্রতিষ্ঠানে শারীরিক শাস্তি নিষিদ্ধ ঘোষিত হয়। 

২০১২ সালের ১৫ এপ্রিল আরিফকে হাইকোর্ট বিভাগের স্থায়ী বিচারপতি করা হয়।  ২০১২ সালের নভেম্বরে আরিফ দণ্ডপ্রাপ্ত যুদ্ধাপরাধী দেলাওয়ার হোসেন সাঈদীর পক্ষে সাক্ষী শুক রঞ্জন বালির জামিনের আবেদন শুনে বিব্রত বোধ করেন। সেজন্য তিনি শুনানির জন্য পরবর্তী তারিখ পছন্দ করেন। হাইকোর্ট বেঞ্চের জ্যেষ্ঠ সদস্য বিচারপতি সৈয়দ রিফাত আহমেদ জামিনের আবেদনের শুনানি করতে চাইলে আরিফ ঘোষণা করেন যে তিনি বিব্রত বোধ করছেন এবং আবেদনটি প্রধান বিচারপতির বেঞ্চে পাঠিয়েছিলেন। 

২৫ সেপ্টেম্বর ২০১৪-এ, আরিফ ও বিচারপতি মুহাম্মদ উল্লাহ অতিরিক্ত বিচারপতির পদ থেকে এবিএম আলতাফ হোসেনকে হাইকোর্টের স্থায়ী বিচারপতি নিয়োগের জন্য দায়ের করা একটি আবেদন খারিজ করে দেন। 

২০১৯ পালের অক্টোবরে আরিফ এবং বিচারপতি রাজিক-আল-জলিল আবরার ফাহাদের পরিবারের সদস্যের জন্য ক্ষতিপূরণের আবেদনের শুনানি করতে অস্বীকার করেছিলেন। ২০ অক্টোবর ২০১৯-এ, আরিফ এবং বিচারপতি রাজিক-আল-জলিল মুক্তিযোদ্ধাদের ন্যূনতম বয়সের জন্য সরকারের সাম্প্রতিক ঘোষণাকে বেআইনি এবং অসাংবিধানিক ঘোষণা করেন।

তথ্যসূত্র
---------

1. ↑  "Chief justice forms 9 more HC benches for virtually disposing of 'very urgent cases'"। *The Daily Star*। ২০২১-০৫-২২। সংগ্রহের তারিখ ২০২৩-০৬-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "SC judges led by CJ meet President"। *Daily Sun*। ২০১৪-১২-২৯। সংগ্রহের তারিখ ২০২৩-০৬-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4 5 6  "Home : Supreme Court of Bangladesh"। *www.supremecourt.gov.bd*। ২০২২-০৭-১৫ তারিখে মূল থেকে আর্কাইভ করা। সংগ্রহের তারিখ ২০২২-০৬-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑
ছবিতে কেশর আলু বা শাক আলু
**শাখ আলু** (কেশর আলু, শাখালু, শাখা আলু, শাক আলু, শাকালু) এক প্রকার মূল জাতীয় সবজি। শাখ আলু গাছের বৈজ্ঞানিক নাম *Pachyrhizus tuberosus*, যা 'Fabaceae' পরিবারভুক্ত। ইংরেজিতে একে Goitenyo, Goiteño, nupe, jacatupe বা Amazonian yam bean বলা হয়। এই গণভুক্ত (*Pachyrhizus*) ৫ বা ৬টি প্রজাতি রয়েছে যার মধ্যে শাখ আলু প্রজাতিটি (*Pachyrhizus tuberosus*) বাংলাদেশে প্রচলিত। এটি চিরহরিৎ লতা জাতীয় লিগিউম উদ্ভিদ যা ৬ মিটার পর্যন্ত লম্বা হতে পারে। এর মূলের খোসা সাদাটে বাদামি, ভেতরটা সাদা, শালগমাকৃতির। একটি গাছে ২ বা ততোধিক আলু হয়। প্রতিটি আলু ১৫-২৫ সেমি লম্বা হয়। এই মূল বা আলু অত্যন্ত রসালো, কচকচে এবং মিষ্টি। খোসা ছাড়িয়ে এটি কাঁচা খাওয়া হয়। এর খোসা ছাড়ানো খুবই সহজ। এটি রান্না করেও খাওয়া যায়। শাখ আলুতে প্রচুর স্টার্চ ও আমিষ (৯%) থাকে। এই গাছে যে শিম হয় তা ৩২% আমিষ সমৃদ্ধ। শিমও খাওয়া যায়। এর পাতায় ২০-২৪% আমিষ থাকে এবং এই পাতা খাওয়া যায়।

এর আদি নিবাস দক্ষিণ আমেরিকা হলেও এটি পৃথিবীর বহু স্থানে জন্মায়। সাগর সমতল থেকে ৫০০ মিটার উচ্চতা পর্যন্ত এটি জন্মাতে সক্ষম। বালুময় সাগর তীর বা নদীর তীরে এটি ভাল জন্মে। এর ফুল সাদা এবং উভয়লিঙ্গিক। পোকা-মাকড়ের মাধ্যমে এর পরাগায়ণ ঘটে। এটি মাটিতে নাইট্রোজেন সংবন্ধন ঘটায়। একটু স্যাঁতসেতে বেলে এবং বেলে-দোআঁশ মাটি এর জন্য উপযুক্ত। এটি ছায়া এবং তুষার সহ্য করতে পারেনা। একটু উঁচু বেড তৈরি করে এর চাষ করা উচিত।  দক্ষিণ আমেরিকার আমাজন অঞ্চলে এটির চাষ করা হয়।

তথ্যসূত্র
---------

1. 1 2  Pachyrhizus tuberosus - (Lam.)Spreng.

উইকিপ্রজাতিতে-এ বিষয় সম্পর্কিত তথ্য রয়েছে: ***Pachyrhizus tuberosus***
আর্সেনাল মহিলা ফুটবল ক্লাবের খেলোয়াড়রা
**আর্সেনাল মহিলা ফুটবল ক্লাব** পুরুষদের দল থেকে নিজেদের আলাদা করার আগে সাধারণত আর্সেনাল বলা হয়। প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।

তথ্যসূত্র
---------

1. ↑  "Important update from our women's team"। Arsenal Media। ২৮ জুলাই ২০১৭। সংগ্রহের তারিখ ২৮ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Women's Super League One : Arsenal drop 'Ladies' from name"। BBC Sport। ২৮ জুলাই ২০১৭। সংগ্রহের তারিখ ২৯ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বঙ্কিম মুখার্জী** (৫ জুন, ১৮৯৭ - ১৫ নভেম্বর, ১৯৬১) একজন বাঙালী, ব্রিটিশ বিরোধী স্বাধীনতা আন্দোলনের কর্মী ও ভারতের সাম্যবাদী, শ্রমিক কৃষক আন্দোলনের অন্যতম প্রধান নেতা ছিলেন। সারা ভারত ট্রেড ইউনিয়ন কংগ্রেসের সহ সম্পাদিকা শান্তা ভেলেরাও তার স্ত্রী।

প্রারম্ভিক জীবন
---------------

বঙ্কিম মুখার্জী হাওড়া জেলার বেলুড়ে জন্মগ্রহণ করেন। পিতার নাম ছিল যোগেন্দ্রনাথ মুখার্জী। কলকাতার হিন্দু স্কুল ও প্রেসিডেন্সী কলেজে শিক্ষালাভ করেন তিনি। এম এস সি পড়ার সময় উত্তরপ্রদেশে শিক্ষকতার কাজ নেন। এসময় তার বন্ধু, স্বাধীনতা সংগ্রামী রাধারমণ মিত্র তার সাথে যান উভয়ে ১৯২১ সালে অসহযোগ আন্দোলনে যোগদান করেন। এই আন্দোলনে যোগ দিয়ে উত্তরপ্রদেশের জেলে বন্দী থাকেন কিছুদিন। মুক্তি পেয়ে মতিলাল নেহেরুর নির্দেশে বাঙলায় ফিরে নবগঠিত কংগ্রেস স্বরাজ্য পার্টির বক্তা হিসেবে কাজ করতে থাকেন।

সাম্যবাদী আন্দোলন
-----------------

বিপ্লবী ড. ভূপেন্দ্রনাথ দত্তর সংস্পর্শে এসে তিনি সাম্যবাদে আকৃষ্ট হন। শ্রমিক ও কৃষক আন্দোলনের সাথে জড়িত হয়ে পড়েন। ১৯২৭ সালের ঐতিহাসিক চেঙ্গাইল জুট শ্রমিকদের বৃহৎ ধর্মঘট পরিচালনা করেছিলেন। আবদুল মোমিনের সাথে ১৯২৮-২৯ সালের গাড়োয়ান ধর্মঘট ও ১৯৩০ সালের আইন অমান্য আন্দোলনে অংশগ্রহণ করায় তাকে কারাবরন করতে হয়। কমিউনিস্ট নেতা আবদুল হালিম, আবদুর রেজ্জাক খানের সাথে মেটিয়াবুরুজ - ব্যারাকপুর শিল্পাঞ্চলে ব্যাপক শ্রমিক আন্দোলনের নেতৃত্ব দেন তিনি। ১৯৩৬ সালে ভারতের কমিউনিস্ট পার্টিতে যোগ দেন বঙ্কিম মুখার্জী। তিনি ছিলেন সর্বভারতীয় কিষান সভার প্রতিষ্ঠাতা ও সারা ভারত ট্রেড ইউনিয়ন কংগ্রেসের নেতা। ১৯৩৬ সালে আসানসোল লেবার কনস্টিটুয়েন্সি থেকে তিনি বঙ্গীয় বিধান পরিষদের সভ্য নির্বাচিত হন। তিনিই ভারতের প্রথম নির্বাচিত কমিউনিস্ট সদস্য। তিনি ক্যালকাটা ট্রামওয়েজ ওয়ার্কার্স ইউনিয়নের সাথেও যুক্ত ছিলেন।

সংসদীয় রাজনীতি
---------------

স্বাধীনতার পরে ভারতের কমিউনিস্ট পার্টি (অবিভক্ত) নিষিদ্ধ হলে তাকে আত্মগোপন করতে হয়। ১৯৪৮-৪৯ পর্যন্ত আত্মগোপন করে থাকার পর ১৯৫২ সালে বজবজ বিধানসভা নির্বাচনে প্রার্থী হন এবং কংগ্রেস প্রার্থীকে পরাজিত করেন। ১৯৫৭ সালের বিধানসভা ভোটে পূনরায় তিনি জয়ী হয়েছিলেন। ১৯৫৯ সালের খাদ্য আন্দোলনে যোগ দিয়ে বৃদ্ধ বয়েসেও কারাবাস করেন বঙ্কিম মুখার্জী। পরিষদীয় বক্তা রুপে তিনি ছিলেন সর্বজন শ্রদ্ধেয় রাজনীতিবিদ।

মৃত্যু
------

১৫ নভেম্বর, ১৯৬১ সালে মারা যান বঙ্কিম মুখার্জী।

তথ্যসূত্র
---------

1. 1 2 3  প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩২৬।
2. ↑  "কলকাতা ট্রামওয়ে"। বাংলাপিডিয়া। সংগ্রহের তারিখ ১১ জুন ২০১৭।
**কলকাতার শেরিফ**, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে।

শেরিফের দপ্তর, কলকাতা উচ্চ আদালত
শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন।

অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।  তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহণ করেন।

২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন।

২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন।

এই পদে উল্লেখযোগ্য ব্যক্তিগণ
----------------------------

এই পদে বহাল থাকা ব্যক্তিগণের মধ্যে রয়েছেন:

* শেঠ আররাটুন আপকার ( কলকাতার প্রথম আর্মেনিয়ান শেরিফ )
* ম্যাকেরিচ জন।
* শ্রীমতি সুচিত্রা মিত্র এই পদের জন্য প্রথম নির্বাচিত নারী(২০০১)।
* সুনীল গঙ্গোপাধ্যায়(২০০২)
* ব্যারন কেবল (১৯০৫)
* মহেন্দ্রলাল সরকার (১৮৮৭)
* রাজা দিগম্বর মিত্র (১৮১৭-১৮৭৯), রাজনীতিবিদ ও লেখক এবং প্রথম বাঙালি শেরিফ (১৮৭৪)
* মানেকজি রুস্তমজি, প্রথম ভারতীয় শেরিফ (১৮৭৩)
* জেমস McKilligin (১৮৪৬)
* ডেভিড হেয়ার (বিশ্বপ্রেমিক) (১৮৪০)
* জেমস ম্যাকে, ইনকেপের ১ম আর্ল
* জর্জ ইউল
* নলিন বিহারী সরকার, ১ম বাঙালি শেরিফ কলকাতা
* ডক্টর.কে. কে. এইচ. সিদ্দিকী (১৯৯১), পশ্চিমবঙ্গের গভর্নরের সাম্মানিক হৃদরোগ বিশেষজ্ঞ।
* সুনীল ঠাকুর (অস্থিবিশেষজ্ঞ)
* রঞ্জিত মল্লিক (অভিনেতা)

তথ্যসূত্র
---------

1. ↑  "The Telegraph - Calcutta Metro"  ওয়েব্যাক মেশিনে আর্কাইভকৃত ১৮ আগস্ট ২০০৭ তারিখে.
2. ↑  "The Tribune".
**গোবিন্দচন্দ্র দাস** (১৬ জানুয়ারি, ১৮৫৫ - ১ অক্টোবর, ১৯১৮) একজন বাঙালি স্বভাব কবি। তিনি রবীন্দ্রনাথের সমসাময়িক কবিদের মধ্যে একজন। তিনি গাজীপুরের  এর অধিবাসী ছিলেন। তাঁর কোনও কোনও কবিতায় পূর্ববঙ্গের স্থানকালের ছাপ আছে।

জন্ম ও শিক্ষাজীবন
-----------------

১৮৫৫ সালে ঢাকা জেলার ভাওয়ালের জয়দেবপুরে তিনি জন্মগ্রহণ করেন। তার পিতা রামনাথ দাস। ভাওয়ালরাজ প্রতিষ্ঠিত জয়দেবপুর মাইনর স্কুলে পড়ার পরে তিনি ঢাকা নর্মাল স্কুলে ভর্তি হন।  এক বছর পর ঢাকা মেডিক্যাল স্কুলে পড়েন। ভাওয়ালরাজ কালীনারায়ণ তার শিক্ষার ব্যয়নির্বাহ করতেন। তবে অব্যবস্থিত চিত্তের জন্য তিনি সারা জীবন দুঃখভোগ করেছেন।

কর্মজীবন
--------

গোবিন্দ বিভিন্ন স্থানে ও বিভিন্ন ব্যক্তির স্নেহচ্ছায়ায় কাজ করেছেন, আবার ছেড়েও দিয়েছেন। শেষজীবনে মুক্তাগাছার জমিদার জগৎকিশোর আচার্য চৌধুরীর বৃত্তিমাত্র সম্বল ছিল।

সাহিত্যকর্ম
-----------

ভাওয়াল রাজপরিবারের আশ্রয়ে থাকাকালীন রাজপরিবারের প্রধান কর্মচারী কালীপ্রসন্ন ঘোষের সঙ্গে বিরাধিতার ফলে তিনি ভাওয়াল থেকে নির্বাসিত হয়েছিলেন। সেই বেদনা ও অপমান তার কাব্যের প্রধান সুর। তার আন্তরিকতা ও স্পষ্টতার জন্য তিনি ‘স্বভাব কবি’আখ্যা পেয়েছেন।  যদিও তার রচিত কবিতাবলি ছিল কিন্ত্তে অমার্জিত। পূর্ববঙ্গের প্রকৃতির বর্ণনা, গভীর বাস্তববোধ ও প্রগাঢ পত্নীপ্রেম তার কবিতার বৈশিষ্ট্য। কবিতার মাধ্যমে তিনি প্রথমা পত্নীকে অমর করেছেন।
অ্যালেন হিউম রচিত ‘অ্যায়োএক’ কবিতা অনুবাদের জন্য তিনি খ্যাতি অর্জন করেন। ‘স্বদেশ’ কবিতায় শিক্ষিত বিলেতফেরত সমাজকে তীব্র কশাঘাত করেন। কলকাতায় ‘বিভা’পত্রিকার প্রকাশক এবং শেরপুরে ‘চারুবার্তা’ কাগজের অধ্যক্ষ ছিলেন। শেষের দিকে অসুস্থতার জন্য দেশবন্ধু চিত্তরঞ্জন দাশ তার চিকিৎসার ব্যয়ভার গ্রহণ করেন। তিনি ১০খানি কাব্যগ্রন্থ রচনা করেছেন। কিছু কবিতা আজও অপ্রকাশিত। গীতার কাব্যানুবাদ তিনি করেছিলেন। 

### রচনাবলী

কাব্য

* *প্রসূন* (১৮৭০)
* *প্রেম ও ফুল* (১২৯৪ বঙ্গাব্দ),
* *কুঙ্কুম* (১২৯৮ বঙ্গাব্দ)
* *কস্ত্তরী* (১৩০২ বঙ্গাব্দ)
* *চন্দন* (১৩০৩ বঙ্গাব্দ)
* *ফুলরেণু* (১৩০৩ বঙ্গাব্দ)
* *মগের মুল্লুক* (তার লেখা একটি ব্যঙ্গ কাব্য )।

### পুরস্কার ও সম্মাননা

তথ্যসূত্র
---------

1. 1 2  বাঙ্গালা সাহিত্যের কথা - শ্রী সুকুমার সেন - সপ্তম সংস্করণ পৃষ্ঠা: ২৫০
2. 1 2 3  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ২০০, আইএসবিএন ৯৭৮-৮১-৭৯৫৫-১৩৫-৬
3. ↑
4. ↑  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট ২০১৯, পৃষ্ঠা ৬৮ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম

বহি:সংযোগ
---------

* বাংলাপিডিয়ায় গোবিন্দচন্দ্র দাস
আলতাই পর্বতমালার ভূসংস্থানিক মানচিত্র
**আলতাই পর্বতমালা** (ইংরেজি: Altai Mountains; রুশ ভাষায়: Алтай; মঙ্গোলীয় ভাষায়: Алтай) এশিয়া মহাদেশের একটি পর্বতমালা। মধ্য এশিয়াতে অবস্থিত এই পর্বতমালাতে রাশিয়া, চীন, মঙ্গোলিয়া এবং কাজাকিস্তান এসে মিলিত হয়েছে। এখান থেকে ইর্তিশ নদী, ওব নদী এবং ইয়েনিসেই নদীর উৎপত্তি। আলতাই পর্বতমালা রাশিয়ার দক্ষিণ সাইবেরিয়াতে ওব ও ইর্তিশ নদীর উৎসস্থল থেকে শুরু হয়ে গণচীনের শিঞ্জিয়াং উইগুর স্বায়ত্তশাসিত অঞ্চল হয়ে মঙ্গোলিয়া পর্যন্ত বিস্তৃত। পর্বতমালাটির উত্তর-পশ্চিম প্রান্ত ৫২° উত্তর অক্ষাংশে ৮৪° এবং ৯০° পূর্ব দ্রাঘিমার অভ্যন্তরে অবস্থিত। সেখানে এটি পূর্বে সায়ান পর্বতমালার সাথে মিলে গেছে। সেখান থেকে এটি দক্ষিণ-পূর্বে প্রায় ৪৫° উত্তর ৯৯° পূর্ব﻿ / ﻿৪৫° উত্তর ৯৯° পূর্ব﻿ / 45; 99 পর্যন্ত বিস্তৃত হয়ে গোবি মরুভূমির উচ্চ মালভূমির সাথে মিশে গেছে। তুর্কি ভাষায় "আলতাই" শব্দের অর্থ স্বর্ণপর্বত।

বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়।

তথ্যসূত্র
---------

1. ↑  "Altai Mountains | Russia, Mongolia, Kazakhstan | Britannica"। *www.britannica.com* (ইংরেজি ভাষায়)। ২০২৪-০২-০৭। সংগ্রহের তারিখ ২০২৪-০২-০৮।
ট্রান্সমিশন লাইট নিউটন রিং
আলোর গতি ও পৃথিবীর কক্ষীয় গতির মিলিচ প্রতিক্রিয়ায় কোন খ-বস্তুর আপাত সরণকে জ্যোতির্বিজ্ঞানের পরিভাষায় **আলোর অপেরণ** বলা হয়। এর অপর নাম হচ্ছে *আপাত স্থানচ্যুতি*।

আবিষ্কার
--------

বিজ্ঞানী জেমস ব্রাডলি ১৭৩৮ সালে আলোর অপেরণ ক্রিয়া আবিষ্কার করেন। তিনি সর্পমণি নামক একটি নক্ষত্রের (ইংরেজি নাম Gamma-Draconis) লম্বন নির্ণয় করছিলেন এবং এসময় মানের গোলমাল দেখতে পান। এই ক্রিয়াটি কোনভাবেই ব্যাখ্যা করা যাচ্ছিলোনা। এ থেকেই তিনি স্থানচ্যুতি বা অপেরণের ধারণা দেন। এর মাধ্যমেই প্রমাণিত হয় যে শুন্যে পৃথিবী গতিশীল এবং আলোর বেগ সসীম।

ব্যাখ্যা
--------

অপেরণ দুই ধরনের: বার্ষিক এবং আহ্নিক অপেরণ বা স্থানচ্যুতি।

* পৃথিবীর আবর্তন বেগ এবং আলোর বেগের জন্য যে স্থানচ্যুতি হয় তাকে আহ্নিক স্থানচ্যুতি বা Diurnal aberration বলে।
* আবার কোন নির্দিষ্ট সময়ে কোন গ্রহের প্রকৃত দিক এবং আপাত দিকের মধ্যবর্তী কোণকে ঐ সময়ে উক্ত গ্রহের গ্রহগত স্থানচ্যুতি বা Planetary aberration বলে।

এটি প্রমাণ করা হয়েছে যে কোন খ-বস্তুর অপেরণ পৃথিবীর গতির দিক এবং খ-বস্তুর সঠিক দিকের অন্তবর্তী কোণের সাইন অণুপাতের সমানুপাতিক। অর্থাৎ গাণিতিকভাবে,  

A = K sin  

বৃত্তীয় মান বিবেচনা করলে k এর মান v এবং c এর অণুপাতের সমান। এই k-কে স্থানচ্যুতির ধ্রুবক বলা হয়।

তথ্যসূত্র
---------

1. ↑  Pasachoff, Jay M. (২০২২)। "Aberration (astronomy)"। *McGraw Hill's AccessScience* (ইংরেজি ভাষায়)। সংগ্রহের তারিখ ২০২৪-০২-০৯।

|  |  |
| --- | --- |
|  | *এই জ্যোতির্বিজ্ঞান বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে উইকিপিডিয়াকে সাহায্য করতে পারেন।* |
**মণীন্দ্র রায়** (জন্ম: ৪ অক্টোবর ১৯১৯ - ২৮ আগস্ট ২০০০) সাহিত্য অকাদেমি পুরস্কার ও রবীন্দ্র পুরস্কার প্রাপ্ত একজন বিশিষ্ট বাঙালি কবি ছিলেন।

জীবন ও রাজনৈতিক মতাদর্শ
-----------------------

মণীন্দ্র রায় ১৯১৯ খ্রিষ্টাব্দের ৪ঠা অক্টোবর ব্রিটিশ ভারতের বেঙ্গল প্রেসিডেন্সির অন্তর্গত পাবনা জেলার শীতলাই গ্রামে জন্মগ্রহণ করেন। কলকাতা শহরে সুরেন্দ্রনাথ কলেজ থেকে তিনি ইংরেজিতে অনার্স নিয়ে বি এ পাশ করেন। পাবনাতে থাকাকালীন ছাত্রাবস্থাতেই তিনি জ্যোতিরিন্দ্র মৈত্র ও চিত্রশিল্পী রথীন মৈত্র র প্রেরণায় সাম্যবাদী ভাবধারার প্রতি আকৃষ্ট হন। কিন্তু তিনি বিশ্বাসী ছিলেন প্রগতিশীল মতাদর্শের রাজনীতিতে।

রচনা ও স্বীকৃতি
---------------

মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তার প্রথম কবিতা ছাপা হয়। ১৯৩৯ সালে তার প্রথম কাব্যগ্রন্থ *ত্রিশঙ্কু* প্রকাশিত হয়। ১৯৪২ খ্রিষ্টাব্দে *একচক্ষু*, ১৯৪২ খ্রিষ্টাব্দে *ছায়া সহচর*, ১৯৪৮ খ্রিষ্টাব্দে *সেতুবন্ধন* কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি *ইয়াসিন মিঞা* নামে দীর্ঘ কবিতা লিখেছিলেন। তিনি *সীমান্ত* ও *নিষ্পন্ন* নামক দুটি পত্রিকার সম্পাদক ছিলেন। তিনি *অমৃত* ও *সত্যযুগ* নামে দুটি সাময়িক পত্রিকারও সম্পাদনা করেন। তার লেখা অন্যান্য উল্লেখযোগ্য গ্রন্থগুলি হল *কৃষ্ণচূড়া*, *অন্যপথ*, *অতিদূর আলোর রেখা*, *সুখের মেলাই*, *অমিল থেকে মিলে*, *ভিয়েতনাম*, *লেনিন*, *নদী ঢেউ ঝিলমিল* প্রভৃতি। তিনি *জামায় রক্তের দাগ*, *নাটকের নাম ভীষ্ম*, *মাথায় জড়ানো জলপাই*, *পল্লব আমাকে বাঁচতে দাও*, *আমাকে জাগতে দাও* প্রভৃতি অনেকগুলি নাটকও রচনা করেন। ১৯৬৯ সালে তার দীর্ঘ কবিতা *মোহিনী আড়াল* সাহিত্য অকাদেমি পুরস্কার লাভ করে। ১৯৯৩ সালে তিনি 'সনেট সমগ্র' গ্রন্থের জন্য রবীন্দ্র পুরস্কারে ভূষিত হন।

আরও দেখুন
---------

* বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র
---------

1. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯৩, আইএসবিএন ৯৭৮-৮১-৭৯৫৫-২৯২-৬
2. ↑  *Contemporary Bengali Literature* (ইংরেজি ভাষায়)। Academic Publishers। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "..:: SAHITYA : Akademi Awards ::.."। *sahitya-akademi.gov.in*। সংগ্রহের তারিখ ২০২১-০৮-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯৩, আইএসবিএন ৯৭৮-৮১-৭৯৫৫-২৯২-৬
**আশালতা সেনগুপ্ত** বা **প্রমীলা দেবী** ছিলেন বাংলাদেশের জাতীয় কবি কাজী নজরুল ইসলামের স্ত্রী।

ইতিহাস
------

১৯২১ সালে যখন ইংল্যান্ডের রাজপুত্র ভারতে আসেন, তখন নজরুল কুমিল্লায় চলে যান। কংগ্রেস সেই সময় ভারত জুড়ে *হরতাল* নামে পরিচিত ছিল এবং নজরুল তার মিশ্রণটি কাঁধে রেখে হারমোনিয়াম নিয়ে *মিছিল* প্রতিবাদ করেছিলেন এবং *জাগরণী* গানটি গেয়েছিলেন। তিনি প্রতিবাদ সমাবেশ নিয়ে কুমিল্লা শহর ঘুরেছিলেন।

প্রেমে পড়া
-----------

পরের বার তিনি ১৯২২ সালে কুমিল্লায় এসে কিছুকাল সেখানে অবস্থান করেন এবং তিনি বীরেন্দ্র কুমার সেনগুপ্তের বোন প্রমিলার প্রেমে পড়েন। প্রমীলার প্রতি তাঁর ভালবাসার চিহ্ন হিসাবে তিনি একটি বিজয়িনী কবিতাও লিখেছিলেন। অসহযোগ আন্দোলনের সময় প্রমিলা তার স্কুল ছেড়ে চলে যায়। নজরুল তার ব্যক্তিত্ব, গানের প্রতি ভালবাসা এবং তাঁর সংস্কৃত আচরণের জন্য প্রমিলার প্রতি আকৃষ্ট হয়েছিলেন।

বিবাহ
-----

কুমিল্লায় অবস্থানকালে তিনি নিয়মিত তাঁর লেখা পাঠানোর জন্য দৈনিক পত্রিকা *সেবক* থেকে একটি চিঠি পেলেন। তখন থেকে তিনি *সেবক* সম্পাদনার দায়ভার গ্রহণ করেছিলেন। কিন্তু তখন তাদের বিবাহ বীরেন্দ্র কুমার সেনগুপ্তের পরিবার সহ বেশ কয়েকটি কোণ থেকে অনেক সমস্যার মুখোমুখি হয়েছিল। প্রমীলার মা *এসএম গিরিবালা দেবী* তাঁর নিজ উদ্যোগে এই বিবাহের ব্যবস্থা করেছিলেন। তিনি কন্যা প্রমীলাকে আশ্রয় ছেড়ে বীরেন্দ্র কুমার সেনগুপ্তের বাড়ি রেখে কলকাতায় এসেছিলেন। ব্রাহ্ম সম্প্রদায়ও এই বিয়ের বিরুদ্ধে গিয়েছিল। গিরিবালা দেবী এই সমস্ত বাধা অতিক্রম করে প্রমিলার বিবাহ সম্পন্ন করেছিলেন।

সরকার হুগলি জেলার আবেদনকারী খান বাহাদুর মাজাহারুল আনোয়ার চৌধুরী এই বিয়ের সমস্ত দায়বদ্ধতা গ্রহণ করেছিলেন। তাঁর কন্যা, মিসেস এম। রাহমান, "মা ও মিয়ে" একটি উপন্যাসে এই বিয়ের গল্পটি বিস্তারিতভাবে প্রকাশ করেছেন। তিনি নিজের ছেলের মতো নজরুলের প্রতি খুব স্নেহশীল ছিলেন এবং এই বিয়ের সমস্ত ব্যয় বহন করেছিলেন।

৬ নম্বর একটি বাড়ি হাজী লেনকে এই বিয়ের জন্য ভাড়া করা হয়েছিল এবং নজরুল ও প্রমিলা বিয়েটি ২৫ এপ্রিল ১৯২৪ ( ১২ বৈশাখ ১৩৩১)অনুষ্ঠিত হয়েছিল। এই বিয়েতে কাজী হিসাবে উপস্থিত ছিলেন সাহিত্যিক মইনুদ্দিন হোসেন। সাক্ষী হিসাবে কুমিল্লার আবেদনকারী আবদুস সালাম, সাংবাদিক মোঃ ওয়াজেদ আলী এবং কবি খান মুহাম্মদ মাইউদ্দিন উপস্থিত ছিলেন। প্রমিলা ১৮ বছর বয়স না পাওয়ায় নাগরিক বিবাহ সম্ভব ছিল না বলে "অহেলা কেতাব" এর বিধি অনুসারে বিয়ে হয়েছিল। এই নিয়মে কনে-কনে নিজের ধর্ম বজায় রাখতে পারে। এই বিয়ের পরে প্রমিলার নাম দেওয়া হয়েছিল **আশালতা**।

আগে থেকে বিয়ের তারিখ ঘোষণা করা হয়নি এবং নজরুলের বন্ধুরা এই অনুষ্ঠানটিতে অংশগ্রহণ করতে পারেনি। তবে মোঃ ওয়াজেদ আলী আবুল কা এর স্বাক্ষর সহ অভিনন্দনের একটি লিখিত বিবৃতি জারি করেছিলেন; লাম সামসুদ্দিন, আবুল মাসুর আহমদ এবং খান মুহাম্মাদ মইউদ্দিন। এই বিবাহে কোনও অমুসলিমকে আমন্ত্রণ জানানো হয়নি এবং গিরিবালার কোনও আত্মীয় এই অনুষ্ঠানে উপস্থিত ছিলেন না।

মৃত্যু
------

দীর্ঘদিন রোগে ভুগে ১৯৬২ সালের ৩০ জুন প্রমীলা মারা যান। তাঁকে সমাধিস্থ করা হয় চুরুলিয়ায় নজরুলের পৈতৃক বাড়িতে।

তথ্যসূত্র
---------

1. 1 2 3 4  "প্রমীলা নজরুল"। *দৈনিক সংগ্রাম*। ২০১৯-১০-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৯।
2. 1 2  কাদির, আবদুল (১৯৮৯)। *নজরুল প্রতিভার স্বরূপ*। নজরুল ইনস্টিটিউট। পৃষ্ঠা ৬৯।
3. ↑  "প্রমীলার প্রতীক্ষা"। *প্রথম আলো*। সংগ্রহের তারিখ ১৮ এপ্রিল ২০২১।
**স্বপন ভট্টাচার্য্য** (**জন্ম:** ২ ফেব্রুয়ারি ১৯৫২) বাংলাদেশের একজন রাজনীতিবিদ। তিনি যশোর-৫ আসনের সাবেক সংসদ সদস্য ও স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী।

প্রাথমিক জীবন
-------------

স্বপন ভট্টাচার্য্যের জন্ম ২ ফেব্রুয়ারি ১৯৫২ সালে যশোরের মনিরামপুরের পাড়ালা গ্রামে জন্মগ্রহণ করেন। তিনি স্নাতকোত্তর ডিগ্রি অর্জন করেছেন। তার পিতার নাম মৃত সুধীর ভট্টাচার্য্য ও মাতার নাম মৃত ঊষা রানী ভট্টাচার্য্য। স্বপন ১৯৬৮ সালে মশিয়াহাটী মাধ্যমিক বিদ্যালয় থেকে মাধ্যমিক, ১৯৭০ সালে নওয়াপাড়া কলেজ থেকে উচ্চ মাধ্যমিক এবং ১৯৭৩ সালে রাজশাহী বিশ্ববিদ্যালয়ের অধীনে স্নাতক ডিগ্রী অর্জন করেন।

রাজনৈতিক জীবন
-------------

স্বপন ভট্টাচার্য্য ছাত্রজীবনে ছাত্র ইউনিয়নের রাজনীতিতে জড়িত থাকলেও পরে আওয়ামী লীগে যোগদেন। তিনি মণিরামপুর উপজেলা চেয়ারম্যান ছিলেন। 

তিনি ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে যশোর-৫ আসন থেকে সংসদ সদস্য নির্বাচিত হন 

২০১৮ সালের একাদশ জাতীয় সংসদ নির্বাচনে যশোর-৫ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

দশম জাতীয় সংসদে তিনি মুক্তিযুদ্ধ বিষয়ক মন্ত্রণালয়ের সংক্রান্ত সংসদীয় কমিটির সদস্য হিসেবে দায়িত্ব পালন করেছেন।

একাদশ জাতীয় সংসদে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী হিসেবে দায়িত্ব পালন করছেন।

পারিবারিক জীবন
--------------

স্বপন ভট্টাচার্য্যের সহধর্মিনী তন্দ্রা ভট্টাচার্য্য যশোর জেলা মহিলা পরিষদের সাধারণ সম্পাদিকা। এই দম্পতীর এক কন্যা ও এক পুত্র সন্তান। স্বপনের বড় ভাই সাবেক সংসদ সদস্য ও মুক্তিযোদ্ধা পীযুষ কান্তি ভট্টাচার্য্য আওয়ামী লীগের সভাপতিমন্ডলীর সদস্য। মেজ ভাই মুক্তিযোদ্ধা অরণ ভট্টাচার্য্য ছিলেন আইনজীবী এবং নৌ-কমান্ডো হিসেবে মহান মুক্তিযুদ্ধে অংশগ্রহণ করেন।

তথ্যসূত্র
---------

1. 1 2  "স্বপন ভট্টাচার্য প্রতিমন্ত্রী হওয়ায় আনন্দের বন্যা"। *প্রথম আলো*। ৭ জানুয়ারি ২০১৯। সংগ্রহের তারিখ ১৪ ফেব্রুয়ারি ২০২০।
2. 1 2  "পল্লী উন্নয়ন ও সমবায় বিভাগ"। *www.rdcd.gov.bd* (ইংরেজি ভাষায়)। সংগ্রহের তারিখ ২০২৩-০৫-১৭।
3. ↑  যশোর-৫, স্বপন ভট্টাচার্য্য। "Constituency 89\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
5. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
পেশাগতভাবে জে উল্ফ নামে পরিচিত **সজিব সাহা** নিউইয়র্ক ভিত্তিক ইলেকট্রনিক সঙ্গীত প্রযোজক। তিনি তার একক, "Indian Summer", "Like Its Over",এবং "Starlight" এর জন্য সুপরিচিত। তিনি বর্তমানে *মম + পপ মিউজিক* এর সাথে সাথে চুক্তিবদ্ধ আছেন।

পেশা
----

তিনি ১৯৯১ এর নভেম্বরের ১ তারিখ বাংলাদেশে জন্মগ্রহণ করেন। সেই বছরই তার পরিবার যুক্তরাষ্ট্রে চলে আসেন।

২০১১ সালে , তিনি ইলেকট্রনিক মিউজিক প্রযোজনা করা শুরু করলেন। কয়েক বছরের মধ্যেই তার ম্যাশ-আপস আর বুটলেগসমুহ জনপ্রিয়তা পেতে শুরু করল এবং তিনি ইন্টারনেট সংগীত কমিউনিটির মধ্যে বেড়ে উঠতে থাকলেন।

২০১৪ সালের ফেব্রুয়ারিতে, তিনি জে উল্ফ নামে প্রযোজনার জন্য মনস্থির করলেন। কয়েক মাসের মধ্যেই ডার্টি সাউথ, এলেসো এবং ওডসেজা এর গানের অফিসিয়াল রিমিক্স করে তিনি খ্যাতি অর্জন করলেন। ২০১৪ এর শেষের দিকে স্ক্রিলেক্স "Ease My Mind" নামক গানের জে এর করা বুটলেগকে অফিসিয়াল রিমিক্সের রুপ দেন।

২০১৫ তে জে উল্ফ তার প্রথম একক সংগীত "Indian Summer" রিলিজ করেন, যা ব্যবসায়িক সাফল্যের মুখ দেখে।

এরই অংশ হিসেবে ২০১৬ এর মে তে জে উল্ফ "Drive" নামে আরও একটি একক সংগীত প্রকাশ করেন।

২০১৭ এর এপ্রিলে মি. গাব্রিয়েলকে ফিচার করে তার একক সংগীত "Starlight" প্রকাশ করেন,যা তিনি কোচেলা ভ্যালি মিউজিক ২০১৭ ও আর্ট ফেস্টিভাল এ প্রথম প্লে করেন।

২০১৮ এর ১০ই আগস্টে চেলসি জাদের গলায় "Lost" নামে আরও একটি সংগীত প্রকাশ করেন।

২০১৯ এর জানুয়ারির ১৪ তারিখ তিনি তার ডেভিউ এলবাম "The Cure to Loneliness" ঘোষণা করেন, যা ২০১৯ এর এপ্রিলের ৫ তারিখ প্রকাশ পাবে।

বহিঃসংযোগ
---------

* official website

তথ্যসূত্র
---------

1. ↑  "Jai Wolf Dishes On SoundCloud Success, Announces New Tour Dates: Exclusive"। *Billboard*। সংগ্রহের তারিখ ২০১৯-০২-২৬।
2. ↑  "Jai Wolf"। *Mom+Pop* (ইংরেজি ভাষায়)। ২০১৯-০২-২২ তারিখে মূল থেকে আর্কাইভ করা। সংগ্রহের তারিখ ২০১৯-০২-২৬।
শাহাবাদ (বর্তমানে ভোজপুর ), বেঙ্গল প্রেসিডেন্সির **ভুবনেশ্বর প্রসাদ সিনহা** (১ ফেব্রুয়ারি ১৮৯৯ - ১২ নভেম্বর ১৯৮৬) ছিলেন ভারতের ৬ তম প্রধান বিচারপতি (১ অক্টোবর ১৯৫৯ - ৩২ জানুয়ারি ১৯৬৪)। তিনি এপ্রিল ১৯৬৫ থেকে ফেব্রুয়ারি ১৯৬৭ পর্যন্ত ভারত স্কাউটস এবং গাইডের সভাপতি হিসেবেও দায়িত্ব পালন করেন। জনাব সিনহা রাজওয়াদা গাজিয়াপুর এস্টেট, সিনহা আরাহ (বর্তমান ভোজপুর) জেলার একটি বিশিষ্ট উচ্চবর্ণের হিন্দু ক্ষত্রিয় পরিবারে জন্মগ্রহণ করেন এবং বেড়ে ওঠেন। তার নাতি বিপি সিং ভারতের সুপ্রিম কোর্টের প্রাক্তন বিচারপতি।

সিনহা ১ অক্টোবর ১৯৫৯ থেকে ৩১ জানুয়ারী ১৯৬৪ পর্যন্ত ভারতের সুপ্রিম কোর্টের প্রধান বিচারপতি হিসেবে দায়িত্ব পালন করেন।

একজন গভীরভাবে ধার্মিক ব্যক্তি তার অবসর গ্রহণের পর সিনহা একটি শান্ত জীবন যাপন করেন যা বেশিরভাগ আধ্যাত্মিক সাধনায় নিবেদিত ছিল যদিও তিনি বেশ কয়েকটি ব্যক্তিগত সালিশি মামলা গ্রহণ করেছিলেন। পরবর্তীকালে অন্ধ হয়ে ১৯৮৬ সালে তিনি মারা যায়।

কর্মজীবন
--------

তিনি আররাহ জিলা স্কুল পাটনা কলেজ এবং পাটনা ল কলেজে শিক্ষা লাভ করেন।

সিনহা পাটনা বিশ্ববিদ্যালয়ে ১৯১৯ সালে বিএ (অনার্স) এবং ১৯২১ সালে এমএ পরীক্ষার্থীদের তালিকায় শীর্ষে ছিলেন। তিনি ১৯২২ থেকে ১৯২৭ সাল পর্যন্ত পাটনা হাইকোর্টে একজন ভকিল ছিলেন। পরে তিনি ১৯২৭ সালে একজন আইনজীবী হন এবং সরকারীতে প্রভাষকের পদও পান। আইন কলেজ, পাটনা, উভয়েই তিনি ১৯৩৫ সাল পর্যন্ত ছিলেন। এছাড়াও তিনি আইন অনুষদের সিনেট এবং পাটনা ইউনিভার্সিটির আইনের পরীক্ষক বোর্ডের সদস্য ছিলেন। তিনি বেনারস হিন্দু বিশ্ববিদ্যালয়ের কোর্টের সদস্য হন যেখানে তিনি ১৯৩৫ থেকে ১৯৩৯ সাল পর্যন্ত একজন সরকারী পিলিডার ছিলেন। তিনি ছিলেন শ্রীমতি রাধিকা সিনহা ইতিহাসে প্রথম স্থান অধিকার করার জন্য স্বর্ণপদক বিজয়ী।

তিনি একজন সহকারী সরকারী হন। ১৮৪০ সালে অ্যাডভোকেট ও ১৯৪৩ সালে পাটনা হাইকোর্টের বিচারপতি। তিনি ১৯৫১ সালে নাগপুর হাইকোর্টের প্রধান বিচারপতির পদে উন্নীত হন এবং অবশেষে ১৯৫৪ সালের ডিসেম্বরে সুপ্রিম কোর্টের বিচারপতির পদে উন্নীত হন যেখানে তিনি ৩০ সেপ্টেম্বর, ১৯৫৯ পর্যন্ত ছিলেন। তিনি অবশেষে ১৯৫৯ সালে ভারতের প্রধান বিচারপতি হন এবং ১৯৬৪ সাল পর্যন্ত তিনি ছিলেন এবং তারপর তিনি অবসর গ্রহণ করেন।

প্রকাশিত কাজ
------------

* *একজন প্রধান বিচারপতির স্মৃতিচারণ এবং প্রতিফলন*আইএসবিএন ৮১-৭০১৮-২৫৩-০, 1985, 1ম সংস্করণ।

তথ্যসূত্র
---------

1. ↑  Gardbois Jr. George H. (২০১১)। *Judges of the Supreme Court of India 1950-1989*। Oxford University Press। পৃষ্ঠা 20–30। আইএসবিএন 978-0-19-807061-0।
2. ↑  "Chief Justice & Judges | SUPREME COURT OF INDIA"। *main.sci.gov.in*। সংগ্রহের তারিখ ২০২২-০৫-০৩।

* ভারতের সুপ্রিম কোর্ট, জীবনী

| আইন দফতর
 |
| --- |
|
| পূর্বসূরী{{{before}}} | **{{{title}}}**{{{years}}} | উত্তরসূরী{{{after}}} |
|

|
|  |
| পূর্বসূরী{{{before}}} | **{{{title}}}**{{{years}}} | উত্তরসূরী{{{after}}} |
|

টেমপ্লেট:Chief Justices of India
**বাংলাদেশে ভালোবাসা দিবস** হচ্ছে প্রতি বছর ১৪ ই ফেব্রুয়ারি বাংলাদেশে পালিত একটি দিবস। খৃষ্টীয় ৪৯৬ সাল থেকে এ দিবসটি সারা বিশ্বে পালিত হলেও বাংলাদেশে ১৯৮০ সালের পর থেকে এ দিবসটি জনপ্রিয় হয়।

বাংলাদেশে এ দিবসকে কেন্দ্র করে বিভিন্ন রকম শুভেচ্ছাসূচক কার্ড, ফুল, চকোলেট বা উপহারসামগ্রী বিনিময় করে বিশেষত তরুণ তরুণীরা।

ইতিহাস
------

১৯৯৩ সালে বাংলাদেশে ভালোবাসা দিবসের আবির্ভাব ঘটে সাংবাদিক ও যায় যায় দিন পত্রিকার সম্পাদক শফিক রেহমানের হাত ধরে। তিনি লন্ডনে পড়াশুনার সুবাদে পাশ্চাত্য সংস্কৃতির সাথে পরিচিত ছিলেন। তিনি যায় যায় দিন পত্রিকার মাধ্যমে বিশ্ব ভালবাসা দিবস বাংলাদেশী মানুষের কাছে তুলে ধরেন। জানা যায়, তার তেজগাঁওয়ের পত্রিকা অফিসে কেউ চাকুরীর জন্য গেলে তাকে সাথে তার মেয়ে বন্ধুকে নিয়ে যেতে হতো। ভালোবাসা দিবস অভিধা প্রথম ব্যবহার করেন শফিক রেহমান। এ কারণে শফিক রেহমানকে বাংলাদেশে ভালবাসা দিবসের জনক বলা হয়। তিনি তার অফিসের সামনে সড়কটিরও নামকরণ করেন লাভলেন। বিভিন্ন টেলিভিশন ও প্রিন্ট মিডিয়ায় তার প্রচারণার কারণে এবং বাণিজ্যিক কারণে বাংলাদেশে এ দিবসটি জনপ্রিয় হয়।

উদ্‌যাপন
--------

বাংলাদেশের তরুনরা এ দিনটি ব্যপকভাবে পালন করে থাকে। তবে গ্রামগঞ্জে এ দিনটির কোনো প্রভাব পরে না। বাংলাদেশে এ দিনে সরকারি ছুটি ঘোষণা করা হয় না।

দিনটিতে প্রেমিক-প্রেমিকা, বন্ধু-বান্ধব, স্বামী-স্ত্রী, মা-সন্তান, ছাত্র-শিক্ষকসহ বিভিন্ন বন্ধনে আবদ্ধ মানুষ একে অপরের প্রতি ফুল, চকোলেট, কার্ড ও অন্যান্য উপহার দিয়ে ভালোবাসা প্রকাশ করে থাকে। এ দিনে দেশের বিভিন্ন পার্ক ও বিনোদন কেন্দ্রগুলো ভালোবাসার মানুষদের দ্বারা পূর্ণ থাকে।

বিতর্ক
------

বাংলাদেশে ভালোবাসা দিবস পালন নিয়ে নানামূখী বিতর্ক রয়েছে। বাংলাদেশের কেউ কেউ মনে করেন, এ দিনটি উদ্‌যাপন করা সংস্কৃতি এবং ইসলাম ধর্মীয় দৃষ্টিকোণ থেকে গ্রহণযোগ্য নয়। ভালোবাসা দিবস নিয়ে রাজনৈতিক বিতর্কও রয়েছে। ভালোবাসা দিবস পালনের আগে বাংলাদেশে ১৪ ই ফেব্রুয়ারি স্বৈরাচার বিরোধী দিবস হিসেবে পালন করা হতো। ১৯৮৩ সালে সেই সময়কার সরকারের শিক্ষানীতির বিরুদ্ধে আন্দোলনের ধারাবাহিকতায় ১৪ই ফেব্রুয়ারিতে স্মারকলিপি দিতে শিক্ষার্থীরা মিছিল করে সচিবালয়ের দিকে যাবার সময় পুলিশ গুলিতে ১০ জন নিহত হয়েছিলো। তবে ভালোবাসা দিবস পালন করতে গিয়ে সে দিবস ছাপিয়ে গেছে। সরকার নিজেদের স্বার্থেই এ দিবস পালন অব্যাহত রেখেছেন বলে কারো ধারণা করা হয়।

তথ্যসূত্র
---------

1. ↑  "ভালোবাসা দিবসের জানা-অজানা"। *banglanews24.com*। সংগ্রহের তারিখ ২০২০-০২-১৪।
2. 1 2 3  "ভ্যালেন্টাইন্স ডে: অনুভূতি প্রকাশের বাহানা মাত্র?"। *বিবিসি বাংলা*। ২০১৯-০২-১৪। সংগ্রহের তারিখ ২০২০-০২-১৪।
3. ↑  "ভালোবাসা দিবস নিয়ে ইতিহাসে যত কথা"। *আরটিভি*। ২৯ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২২।
4. ↑  "কবে থেকে ভালোবাসা দিবসের শুরু :: দৈনিক ইত্তেফাক"। *archive.ittefaq.com.bd*। সংগ্রহের তারিখ ২০২০-০২-১৪।
5. ↑  "ভালোবাসা দিবসের প্রচার বাণিজ্যিক কারণে?"। *নয়া দিগন্ত*। সংগ্রহের তারিখ ২০২০-০২-১৪।
6. ↑  "বাংলাদেশে ভালোবাসা দিবসের সূচনা শফিক রেহমানের"। *বাংলাদেশ প্রতিদিন*। সংগ্রহের তারিখ ২০২০-০২-১৪।
7. ↑  "বিশ্ব ভালবাসা দিবস আজ"। *বিএনএ*। ২০২০-০২-১৪। সংগ্রহের তারিখ ২০২০-০২-১৪। [*স্থায়ীভাবে অকার্যকর সংযোগ*]
8. ↑  "ভালোবাসা দিবস আজ"। *খোলা কাগজ*। সংগ্রহের তারিখ ২০২০-০২-১৪।
9. ↑  "১৪ ফেব্রুয়ারি : ভালবাসা নয় অশ্লীলতার আগ্রাসন দিবস"। *ইনকিলাব*। সংগ্রহের তারিখ ২০২০-০২-১৪।
10. ↑  "'ভালোবাসায়' চাপা পড়েছে স্বৈরাচার প্রতিরোধ দিবস"। *jagonews24.com*। সংগ্রহের তারিখ ২০২০-০২-১৪।